b'\n_START_ARTICLE_\nHarstad\n_START_SECTION_\nHistorie\n_START_PARAGRAPH_\nDe f\xc3\xb8rste faste bos\xc3\xa6tninger i omr\xc3\xa5det er sandsynligvis i perioden fra 400 til 800 efter Kristus. Den sorte d\xc3\xb8d h\xc3\xa6rgede i 1349 og lagde bebyggelsen i Harstad-omr\xc3\xa5det \xc3\xb8de. _NEWLINE_Trondenes Kirke ligger ca. 3 km nord for Harstad p\xc3\xa5 Trondenes, har r\xc3\xb8dder helt tilbage til vikingtiden. Kirken blev f\xc3\xa6rdig bygget ca. 1440. Den er bygget p\xc3\xa5 et omr\xc3\xa5de hvor der tidligere har v\xc3\xa6ret tr\xc3\xa6kirker fra 1100-tallet. Omkring kirken findes der rester af bef\xc3\xa6stninger fra 1100-tallet, som skulle beskytte en tidligere tr\xc3\xa6kirke mod angreb. 1537 blev kirken en lutheransk menighedskirke. _NEWLINE_I 1600-tallet boede fogeden og skriveren p\xc3\xa5 \xc3\x98vre Harstad, men stedet kan alligevel ikke regnes som bygdecentrum. P\xc3\xa5 den tid var f. eks. S\xc3\xb8rvik, Ervik, R\xc3\xb8kenes, Elgsnes, Breivika og Forhavn vigtigere handelssteder. Da der i slutningen af 1700-tallet blev aktuelt at etablere en k\xc3\xb8bstad i Senjen og Troms\xc3\xb8 fogderier, var Gausvik, Kj\xc3\xb8tta og Trondenes aktuelle steder, men ikke Harstad. 1610 Harstad var den st\xc3\xb8rste g\xc3\xa5rd i Trondenes. 1649 blev Jens Pedersen Hind sorenskriver i Trondenes og bygger sin embedsg\xc3\xa5rd p\xc3\xa5  _NEWLINE_1736 blev Seljestad og Botn udlagt til husmandsteder. 1750 opf\xc3\xb8res R\xc3\xb8kenes g\xc3\xa5rd i Harstad. 1770 var Christoffer Peters\xc3\xb8n den f\xc3\xb8rste som slog sig ned i Harstadsj\xc3\xb8en._NEWLINE_1826 blev Trondenes Seminar oprettes p\xc3\xa5 Trondenes. Seminaret var forl\xc3\xb8beren for Troms\xc3\xb8 l\xc3\xa6rerskole og blev drevet p\xc3\xa5 Trondenes fra 1826 til 1848 da det blev flyttet til Troms\xc3\xb8. _NEWLINE_1838 blev Bjark\xc3\xb8y Kommune oprettet under navnet Sand herred. Ved kongelig resolution af 6. december 1886 blev navnet \xc3\xa6ndret til Bjark\xc3\xb8y herred. Kommunens gr\xc3\xa6nser var u\xc3\xa6ndret frem til 1. januar 1964. Da blev dele af Bjark\xc3\xb8y kommune med 480 indbyggere som omfattede \xc3\xb8erne Lemmingv\xc3\xa6r og dele Senja overf\xc3\xb8rt til Tran\xc3\xb8y kommune._NEWLINE_1988 blev der anlagt et kystartillerifort p\xc3\xa5 \xc3\xb8en Kr\xc3\xb8tt\xc3\xb8y. Mel\xc3\xb8yv\xc3\xa6r Fort blev nedlagt i 2007, og fredet i juni 2013. Anl\xc3\xa6gget bestod af tre kanoner og en kommandocentral, og var et af de tre sidste kystforterne som blev bygget i Norge. Fortet var strategisk vigtig under  Den kolde krig, og skulle d\xc3\xa6kke omr\xc3\xa5det mellem And\xc3\xb8ya og Senja. Kanonerne var monteret i et ca. 30 meter dybt anl\xc3\xa6g som er udstyret s\xc3\xa5dan at det var selvforsynende med vand og str\xc3\xb8m i en krisesituation. P\xc3\xa5 grund af at anl\xc3\xa6gget er relativt nyt, er alle funktioner fuldt operative. Foruden den ene kanon er ogs\xc3\xa5 kommandocentralen p\xc3\xa5 Kr\xc3\xb8tt\xc3\xb8y bevaret i sin helhed. Luftv\xc3\xa6rnstillingerne og n\xc3\xa6romr\xc3\xa5det omkring fortet er ogs\xc3\xa5 bevaret.\n_START_SECTION_\n2. verdenskrig i Harstad og omegn\n_START_PARAGRAPH_\nEfter at Sovjetunionens angreb p\xc3\xa5 Finland den 30. november 1939 kom der den 6. december 86 finske flygtninge til Harstad._NEWLINE_13. april 1940 kom to tyske fly af typen JU-52 ind over byen og besk\xc3\xb8d byen med maskingev\xc3\xa6rild. Flyene blev beskudt med maskingev\xc3\xa6rer fra to luftv\xc3\xa6rnsposter i byen og fra marinefart\xc3\xb8jet \xc2\xabTorodd\xc2\xbb. Flyene blev ramt m\xc3\xa5tte n\xc3\xb8dlande p\xc3\xa5 isen i Gullesfjord. Bes\xc3\xa6tningen blev taget fange af lensmanden  i L\xc3\xb8dingen. Senere kom der i alt 142 tyske bombetogter over Harstad._NEWLINE_15. april 1940 om morgenen ankom den f\xc3\xb8rste store konvoj med britiske tropper til Harstad.  Konvojen bestod af troppetransportskibene \xc2\xabBatory\xc2\xbb (14.287 brt), \xc2\xabReina Del Pacifico\xc2\xbb (17.707 brt), \xc2\xabMonarch of Bermuda\xc2\xbb (22.424 brt) og en let krydser. Lodsningen af materiel tog tre dage, og den 18. april omkring 15.000 blevet landsat. Alle muligheder for indkvartering blev udnyttet, som f.eks. i erhvervsbygninger og p\xc3\xa5 landbrug udenfor byen. _NEWLINE_Den 8. juni 1940 blev de sidste 9.800 allierede soldater evakuereret fra Harstad- og Narvik-omr\xc3\xa5det. _NEWLINE_Den 13. juni 1940 ankommer de f\xc3\xb8rste tyske bes\xc3\xa6ttelsestropper til Harstad. 1. juli blev Harstads politimester afsat og Alf Lian fra Nasjonal Samling  inds\xc3\xa6ttes som politimester. Politikorpset med undtagelse af to m\xc3\xa6nd opsagde deres stillinger i protest og blev erstattet af NS-folk._NEWLINE_1941 begyndte den tyske v\xc3\xa6rnemagt arbejdet med at bygge Trondenes Fort og bestykke det med de store Adolfkanoner som skulle sikre den nordlige indsejling til Narvik. Det grove arbejde blev udf\xc3\xb8rt af sovjetiske krigsfanger, i strid med folkeretten. For dem blev der i 1942 bygget en baraklejr i n\xc3\xa6rheden af Trondenes kirke. Under de mest forf\xc3\xa6rdelige forhold blev fangerne sat i arbejde. Der kunne v\xc3\xa6re op til 1200 krigsfanger stuvet sammen i de mange barakker. D\xc3\xb8dstallene i lejren var store. Kort efter krigen, blev der i lejren fundet en dagbog skrevet af krigsfangen Konstantin. Han skriver den 14. januar 1943: \xc2\xabLivet i lejren havde m\xc3\xa5ske ikke v\xc3\xa6ret s\xc3\xa5 slemt, hvis vi bare havde noget at spise\xc2\xbb. Videre skriver han at han siden den 28. december 1943 har ligget syg og afmagret i barakken. \xe2\x80\x93 Konstantin d\xc3\xb8de i for\xc3\xa5ret 1943. I alt d\xc3\xb8de der i lejren 410 sovjetiske krigsfanger. Der er opf\xc3\xb8rt et mindesm\xc3\xa6rke som symboliserer grusomhederne i fangelejren p\xc3\xa5  Trondenes under krigen._NEWLINE_1941 anlagde tyskerne et kystfort p\xc3\xa5 Bjark\xc3\xb8ya. Bef\xc3\xa6stningen bestod af fire kanonstillinger med 15,5 cm kanoner, med en skudvidde p\xc3\xa5 18 000 m. I september 1944 blev batteriet overf\xc3\xb8rt til et Marinekystbatteri. Foruden kanonstillingerne var fortet udbygget med bunkere, barakker og l\xc3\xb8begrave. _NEWLINE_1943 blev Trondenes Fort p\xc3\xa5 halv\xc3\xb8en Trondenes i V\xc3\xa5gsfjorden nord for Harstad anlagt af tyskerne, som en del atlantvolden og blev bestykket med fire af verdens st\xc3\xb8rste landbaserede kanoner \xe2\x80\x93 40,6 cm i kaliber. Den ene kanon kaldes i folkemunde Adolf kanonen. _NEWLINE_I august 1944, efter at tyskerne havde br\xc3\xa6ndt og forladt Finnmark og  Nord-Troms, oprettede de en ub\xc3\xa5dsbase i Kilbotn. Denne blev den  4. maj 1945 angrebet af 44 britiske hangarskibbaserede fly og var det sidste allierede angreb mod Norge under 2. verdenskrig. Under angrebet blev M/S "Black Watch", som var rekvireret af tyskerne og ombygget til hotelskib og depotfart\xc3\xb8j for ub\xc3\xa5de, s\xc3\xa6nket. To engelske fly blev skudt ned og i alt omkom 150 til 155 m\xc3\xa6nd. Under angrebet blev ogs\xc3\xa5 M/S "Senja" tilh\xc3\xb8rende det Vester\xc3\xa5lske Dampkibselskab og den tyske ub\xc3\xa5d U711 s\xc3\xa6nket._NEWLINE_Den 8. maj 1945 kapitulerede de tyske bes\xc3\xa6ttelsestropper i Norge. Tyskerne havde 15.000 mand i Harstadomr\xc3\xa5det. Den 9. maj blev de afv\xc3\xa6bnet af den den norske modstandsbev\xc3\xa6gelse, som overtog kontorerne fra det tyske sikkerhedspoliti. Den 9. maj blev der indg\xc3\xa5et en formel kapitulation for Harstad-distriktet.  Den 10. maj blev ca. 90 af de norske NS-medlemmer i Harstad-omr\xc3\xa5det f\xc3\xa6ngslet.\n_START_SECTION_\nKultur\n_START_PARAGRAPH_\nTrondenes Historiske Center (THS) er et kulturhistorisk center p\xc3\xa5 halv\xc3\xb8en Trondenes nordvest for Harstad. Centeret er placeret i historiske omgivelser med Trondenes Kirke (ca.1200 \xe2\x80\x93 1450 e.kr) som et naturligt midtpunkt, og med en kultur- og natursti til Altev\xc3\xa5gen \xe2\x80\x93 hvor der det fortsat findes spor af nausttomter og gravsteder fra vikingetiden. THS blev indviet i maj 1997, og er i dag en afdeling af S\xc3\xb8r-Troms museum. Den historiske museumsudstilling \xc2\xabMed kors og sv\xc3\xa6rd gennem 1000 \xc3\xa5r\xc2\xbb viser nord-norsk historie fra vikingtiden og middelalder, frem til 2. verdenskrig og nutidens bysamfund. Udstillingen er tekstet p\xc3\xa5 norsk, tysk og engelsk. _NEWLINE_R\xc3\xb8kenes G\xc3\xa5rd kan skrive sin historie s\xc3\xa5 langt tilbage som til folkevandringstiden (\xc3\xa5r 400-600). G\xc3\xa5rden var i brug i vikingtiden og i middelalderen. Hovedbygningen, er fra 1750, fadeburet noget \xc3\xa6ldre. Begge bygninger er fredet. Hovedbygningen i tr\xc3\xb8ndelag-stilen antages at v\xc3\xa6re opf\xc3\xb8rt af Nils Hansen Rafn. Sagkyndige mener at dette arbejde er udf\xc3\xb8rt af kirkebyggere fra Tr\xc3\xb8ndelag som var her i forbindelse med reparationer af Trondenes kirke. Driftsbygningen blev rejst i 1899._NEWLINE_Kommunen fik sit eget kulturhus, Harstad kulturhus, i 1992. Forsvarets musikkorps Nord-Norge holder til i kulturhuset. Den 12.000 m\xc2\xb2 store kulturhus best\xc3\xa5r af Storsalen og Lillesalen. P\xc3\xa5 2. og 3. etage er der foruden Harstad bibliotek, lokaler til blandt andet mindre selskaber og koncerter. Det kommunale hovedbibliotek har ogs\xc3\xa5 en afdeling p\xc3\xa5 Bjark\xc3\xb8y skole. Biblioteket har flere afdelinger: voksenafdeling, b\xc3\xb8rn- og ungdomsafdeling, musikkafdeling og en lokalsamling._NEWLINE_Grottebadet er et badeland (sv\xc3\xb8mmehal) i Harstad. Hallen er spr\xc3\xa6ngt ind i fjeldet i Harstads centrum, og har blandt andet et 25 meters konkurrencebassin, legeland og varmtvandsbassin. Byggearbejdet begyndte i 1999 og Grottebadet blev \xc3\xa5bnet i juni 2003. Da Grottebadet \xc3\xa5bnede, blev den gamle sv\xc3\xb8mmehal i Kanebogen lukket.  _NEWLINE_Harstad kommune er v\xc3\xa6rt for Festspillene i Nord-Norge, som siden 1965 afholdes hvert \xc3\xa5r i den sidste uge i juni. De f\xc3\xb8rste festspil var n\xc3\xa6rmest som et stort nordnorsk sang- og musikst\xc3\xa6vne p\xc3\xa5 frivillig basis. Senere kom et nyt vigtig element ind  med sagaspil ved Laugen p\xc3\xa5 Trondenes. Hovedform\xc3\xa5let er at stimulere kunst- og kulturlivet i landsdelen og freml\xc3\xa6gge  gr\xc3\xa6nseoverskridende projekter indenfor scenekunst, musik og visuel kunst. _NEWLINE_BAKg\xc3\xa5rden er en byfest midt i august som arrangeres over tre dage med koncerter og et stort marked i Harstads bymidte med ca. 80 udstillere.\n_START_SECTION_\nPolitik\n_START_PARAGRAPH_\nHarstad Kommmunes ordf\xc3\xb8rer (borgmester) er siden 2011 Marianne Bremnes fra Arbeiderpartiet, mens "varaordf\xc3\xb8rer" (stedfortr\xc3\xa6der)  siden 2015 er Maria Serafia Fjellstad fra Venstre. Et samarbejde mellem Arbeiderpartiet, Venstre, Senterpartiet og Kristelig Folkeparti har haft flertal i kommunestyret siden 2015. Oppositionen udg\xc3\xb8res af Fremskrittspartiet, H\xc3\xb8yre, Sosialistisk Venstreparti, R\xc3\xb8dt og  Milj\xc3\xb8partiet de gr\xc3\xb8nne. Kystpartiet, som har havde en repr\xc3\xa6sentant i bystyret, stillede ikke til valget i 2015._NEWLINE_Kommunestyret i Harstad best\xc3\xa5r af 35 repr\xc3\xa6sentanter. Ved kommunevalget i 2015 var det 19\xc2\xa0256 stemmeberettigede,\n_START_SECTION_\nUddannelse\n_START_PARAGRAPH_\nKommunen har 22 skoler og Harstad er v\xc3\xa6rtskommune for fire videreg\xc3\xa5ende skoler, en professionsh\xc3\xb8jskole og en folkeh\xc3\xb8jskole.  Fra 1. januar 2016 blev hjskolen en del af Universitetet i Troms\xc3\xb8.'